29.6.2023
ET
Euroopa Liidu Teataja
L 165/109
Artikkel 2 Mõisted Käesolevas määruses kasutatakse järgmisi mõisteid: 1)
„saadetis“ – teatav hulk kaupu, mis on hõlmatud sama ametliku sertifikaadi, ametliku kinnituse või muu doku­ mendiga ja mida veetakse sama transpordivahendiga ning mis on jaemüügi puhul lähetatud sama loetellu kantud ettevõtte poolt Ühendkuningriigi muudesse osadesse kui Põhja-Iirimaa ja mis on tarnitud samasse loetellu kantud ettevõttesse Põhja-Iirimaal ning mille on istutamiseks ettenähtud taimede, sealhulgas seemnekartuli, ning põlluma­ janduses või metsanduses kasutatud seadmete ja sõidukite puhul lähetanud Ühendkuningriigi muude osade kui Põhja-Iirimaa ettevõtjad ja mille on vastu võtnud ettevõtja Põhja-Iirimaal;
2)
„jaekaup“ – järgmine kaup, mis tarnitakse jaotusterminalides, sealhulgas jaekaupa jaotavates reguleeritud tempera­ tuuriga terminalides, selvehallide jaotuskeskustes, hulgimüügipunktides ja müügikohtades või mis tarnitakse otse lõpptarbijale, sealhulgas toitlustusettevõtjate poolt, tehasesööklates, asutuste toitlustusettevõtjate poolt, restoranide ja muude sarnaste toitlustusettevõtjate ja kaupluste poolt: a) loomsed või taimsed saadused; b) muud taimed kui istutamiseks ettenähtud taimed, mis on loetletud määruse (EL) 2016/2031 artikli 72 lõike 1, artikli 73 ja artikli 74 lõike 1 kohaselt vastu võetud rakendusaktis; c) liittooted; d) muu kui alapunktides a, b ja c osutatud toit; e) toiduga kokkupuutuvad materjalid; f) määruse (EÜ) nr 1069/2009 kohaldamisalasse kuuluvad müügivalmis lemmikloomatoit ja koerte närimiskondid;
3)
„turule laskmine“ – käesoleva määruse artikli 1 lõike 1 punktides a ja b osutatud kauba ettevõtja poolt valdamine müügi eesmärgil, kaasa arvatud müügiks pakkumine ja muud liiki tasu eest või tasuta üleandmine ning müük, turustamine ja sellise kauba muud liiki üleandmine;
4)
„lõpptarbija“ – jaekauba lõpptarbija, kes ei kasuta seda kaupa äritoimingu ega -tegevusega seoses;
5)
„muu maailma jaekaup“ – jaekaup, mis koosneb muudest kolmandatest riikidest kui Ühendkuningriik pärit kaubast ja mida imporditakse Ühendkuningriigi muudesse osadesse kui Põhja-Iirimaale;
6)
„loomsed saadused“ – inimtoiduks ettenähtud jaekaup, mille hulka kuuluvad: a) loomne toit, sealhulgas mesi ja veri; b) inimtoiduks ette nähtud elusad karbid, elusad okasnahksed, elusad mantelloomad ja elusad meriteod; c) muud loomad, mis on ette nähtud ettevalmistamiseks eesmärgiga neid elusalt lõpptarbijale tarnida;
7)
„taimsed saadused“ – inimtoiduks ettenähtud jaekaup, mille hulka kuuluvad taimed ja nendest saadud tooted, sealhulgas töödeldud materjal;